ahl al-kitab
Store norske leksikon,Religion og filosofi,Religioner og livssyn,Islam,Teologi i islam
Ahl al-kitab, uttrykk brukt i Koranen i første rekke om jøder og kristne, det vil si medlemmer av religionssamfunn som før profeten Muhammad hadde mottatt et budskap fra Gud som ble nedtegnet i hellige skrifter.
På grunnlag av sure 22,17 – som omtaler magerne (al-majus) – regnes også zoroastriere blant bokfolkene. Hvorvidt man også kan inkludere andre før-islamske skriftreligioner som hinduismen, er gjenstand for debatt. Islamske lovskoler garanterer bokens folk rett til religionsutøvelse og til å følge egne familierettslige bestemmelser. Les mer i Store norske leksikon kafir islamske lovskoler islams historie islam